কক্সবাজারের সরকারদলীয় সংসদ সদস্য আবদুর রহমান বদির বিরুদ্ধে মাদকের তথ্যপ্রমাণ চেয়ে স্বরাষ্ট্রমন্ত্রী আসাদুজ্জামান খান কামাল বলেছেন- সংসদ সদস্যই হোক, সরকারি কর্মকর্তা, নিরাপত্তা বাহিনীর কর্মকর্তা বা সাংবাদিক যেই হোক মাদক ইস্যুতে কাউকে ছাড় দেব না। চলমান মাদকবিরোধী অভিযানে বন্দুকযুদ্ধে বেশ কয়েকজনের মৃত্যুর পর মঙ্গলবার সচিবালয়ে নিজ দফতরে সাংবাদিকদের প্রশ্নের জবাবে মন্ত্রী এসব কথা বলেন। এ সময় মাদকের বিষয়ে জিরো টলারেন্স নীতি ঘোষণা করেন মন্ত্রী।